**Kisbér Város Önkormányzatának Képviselő-testülete**

**2025. március 31. napján tartandó ülésére**

**Tárgy:** Kisbéri Spartacus SE – felszámolás - bejelentkezés

**Tisztelt Képviselő-testület!**

A Tatabányai Törvényszék 18.Fpk.70.194/2024/23. számú végzésében elrendelte a Kisbéri Spartacus Sportegyesület felszámolását.

A felszámolás során, akik hitelezőként érvényesíteni kívánják követeléseiket, azok a végzés közzétételét követő 40 napon belül be kell, hogy jelentkezzenek a felszámolónál.

Kirendelt felszámoló: ECONOMARKET Gazdasági Tanácsadó Kft.

Végzés keltezése: 2025. március 18.

A tegnapi napon telefonon sikerült egyeztetnem a felszámoló helyettesével, aki szóban is tájékoztatott, hogy amennyiben Kisbér Város Önkormányzata be kíván csatlakozni (be kívánja jelenteni követelését), úgy szükséges egy kérelmet írnia a megadott elérhetőségre, mely kérelemben meg kell jelölni az érvényesíteni kívánt összeget (esetleges kamatokat, költségeket..), valamint csatolni szükséges a követelése alapjául szolgáló dokumentumokat, továbbá a követelés 1%-át a Tatabányai Törvényszék Gazdasági Hivatala részére, míg a követelés 0,5 %-át (maximum 40.000 Ft. költségáltalányt) a felszámoló részére be kell fizetni.

Kisbér Város Önkormányzata a nyilvántartások áttekintését követően megállapította, hogy a Kisbéri Spartacus SE irányába fennálló követelése 21.819.812,- Ft., mely tőkekövetelés 6 szerződés követeléseiből adódik össze.

A szükséges dokumentációkat a Kisbéri Közös Önkormányzati Hivatal összeállítja, azonban kérem T. Képviselő- testület döntését arról, hogy:

* tekintettel arra, hogy Kisbér Város Önkormányzatának a Kisbéri Spartacus Sportegyesülettel szemben 21.819.812,- Ft összegű lejárt követelése van, így ezen összeg érvényesítése érdekében a fenti felszámolási eljárásba be kívánnak csatlakozni.
* utasítják a Kisbéri Közös Önkormányzati Hivatalt, hogy fenti követelést jelentse be a felszámolónak, továbbá a szükséges dokumentációkat készítse elő és csatolja be.
* a bejelentéshez szükséges összegek fedezetét (a tőkeösszeg 1%-a – 218.200 Ft és a tőkeösszeg 0,5 %-a , maximum 40.000 Ft- azaz 40.000 Ft.) a 2025 évi költségvetés terhére biztosítja.

Kérem a döntések meghozatalát.

Kisbér, 2025. március 27.

dr. Szeiffert Ivett aljegyző